b'\n_START_ARTICLE_\nMKB-10\n_START_PARAGRAPH_\nMKB-10 (Mednarodna statisti\xc4\x8dna klasifikacija bolezni in sorodnih zdravstvenih problemov; angle\xc5\xa1ko International Classification of Diseases, kratica ICD-10) je klasifikacija bolezni WHO. Klasifikacija bolezni je sistem kategorij, v katerega so uvr\xc5\xa1\xc4\x8dene bolezni in stanja v skladu z izbranimi merili._NEWLINE_Deseta revizija je bila izdana leta 1992 in je zadnja v vrsti revizij klasifikacije, ki je bila sprejeta leta 1893 kot Bertillonova klasifikacija ali Mednarodni seznam vzrokov smrti. Naslov se je v zgodovini spreminjal, tako da je odra\xc5\xbeal vsebino in namen priro\xc4\x8dnika. Postopno \xc5\xa1irjenje je preseglo zgolj bolezni in po\xc5\xa1kodbe, ves \xc4\x8das pa se je ohranila kratica MKB.'